Euroopa Kohus on oma lahendites korduvalt rõhutanud aluslepingute kehtivust määramata ajani ja integratsiooniprotsessi pöördumatust. Mitmete õigusteadlaste väitel seab liikmesriikidele antud ühepoolne õigus liidust välja astuda kahtluse alla aluslepingutes sõnastatud ELi universaalsuse põhimõtte. Autor juhib tähelepanu tõsiasjale, et lepingud sõlmitakse liikmesriikide endi poolt ja seega on neil ka õigus vajadusel lepinguid muuta, mis aga ei välista koostööd.